కోల్కతా : పశ్చిమ బెంగాల్ ముఖ్యమంత్రి మమత బెనర్జీ మరోసారి కేంద్ర ప్రభుత్వంపై మండిపడ్డారు. పాఠశాల విద్యార్థులకు అందిస్తున్న మధ్యాహ్న భోజన పథకాన్ని ఆధార్కు అనుసంధానం చేయాలని నిర్ణయించడం దారుణమని, దిగ్భ్రంతి కలిగించేదని దుయ్యబట్టారు.‘‘ఇప్పుడు (0-5 సంవత్సరాలు) శిశువులకు సైతం ఆధార్ కార్డులు అవసరమా? మధ్యాహ్న భోజనం, ఐసీడీఎస్ (సమగ్ర శిశు అభివృద్ధి పథకం) కోసం ఆధార్ కార్డ్? షాకింగ్! 100 రోజుల ఉపాధిని కూడా వదల్లేదు’’ అని మమత బెనర్జీ ట్వీట్ చేశారు. ‘‘అత్యంత నిరుపేదలకు, అణగారిన వర్గాలకు, మనకు ఇష్టమైన బాలలకు సహాయం చేయడానికి బదులు వారి హక్కులు ఎందుకు గుంజుకోబడుతున్నాయి?’’ అంటూ మరో ట్వీట్లో నిరసన వ్యక్తం చేశారు.కేంద్ర మానవ వనరుల అభివృద్ధి మంత్రిత్వ శాఖ ఇటీవలే ఓ నోటిఫికేషన్ను విడుదల చేసింది. విద్యార్థులు మధ్యాహ్న భోజనం పొందాలంటే తప్పనిసరిగా ఆధార్ సంఖ్యను కలిగియుండాలని  పేర్కొంది. వంట చేసేవారికి కూడా ఆధార్ సంఖ్య తప్పనిసరి అని తెలిపింది. ఆధార్ లేనివారు జూన్ 30 లోగా నమోదు చేయించుకోవాలని పేర్కొంది.
kolkata : paschima bengal mukhyamantri mamata benerji marosari kendra prabhutvampai mandipaddaaru. paatasaala vidyaarthulaku andistunna madhyahna bhojana pathakaanni aadhaarku anusandhaanam cheyalani nirnayinchadam daarunamani, digbhranti kaliginchedani duyyabattaaru.‘‘ippudu (0-5 samvatsaraalu) sisuvulaku saitam adhar kaardulu avasarama? madhyahna bhojanam, icds (samagra sishu abhivruddhi pathakam) kosam adhar card? shaking! 100 rojula upaadhini kuudaa vadalledu’’ ani mamata benerji tweet chesaru. ‘‘atyanta nirupedalaku, anagaarina vargaalaku, manaku ishtamaina baalalaku sahayam cheyadaaniki badulu vaari hakkulu enduku gunjukobadutunnaayi?’’ antuu maro tweetlo nirasana vyaktam chesaru.kendra manava vanarula abhivruddhi mantritva saakha itivale oo notificationnu vidudala chesindi. vidyaarthulu madhyahna bhojanam pondalante tappanisarigaa adhar sankhyanu kaligiyundaalani  perkondi. vanta chesevariki kuudaa adhar sankhya tappanisari ani telipindi. adhar lenivaaru joon 30 loga namodu cheyinchukovalani perkondi.